paragraph_text: '''Velika nagrada 70. obljetnice''' je automobilistička utrka Formule 1 jedinstvenog naziva koja se prvi i jedini put održala 2020. godine na stazi Silverstone povodom 70. obljetnice obilježavanja utrka svjetskog prvenstva Formule 1. Utrka je uvrštena naknadno u kalendar tijekom 2020. godine, nakon niza otkazivanja drugih utrka zbog pandemije koronavirusa. FIA je stoga odlučila da će se po dvije utrke u sezoni voziti na stazi Silverstone i Red Bull Ring. Pošto je prva utrka nosila službeni naziv Velika nagrada Velike Britanije, čelnici FIA-e su odlučili da će drugoj utrci na istoj stazi dati naziv Velika nagrada 70. obljetnice povodom spomenute obljetnice.